Сьюзан Бойл

Сью́зан Магдалейн Бойл (Сүзан) (; 1 апрель 1961 йыл, Блэкберн, Көнбайыш Лотиан, Шотландия) — шотланд йырсыһы, (11 апрель 2009 йыл) йырсылар бәйгеһендә ҡатнашып билдәлелек ала.

 Биографияһы 
Бойл Шотландияла  Көнбайыш Лотианда донъяға килгән. Ата-әсәһе ирланд иммигранттары булған. Сүзан ауыр йылдарҙа Шотландияға күсенгән ирландтар ғаиләһендә туғыҙынсы бала булып донъяға килгән. Әсәһе ҙур ауырлыҡ менән баланан ҡотолған, норманан кәм ауырлыҡ менән тыуған меҫкен сабый әллә ҡала, әллә юҡ тип уйлағандар хатта. Әммә ул бер нигә ҡарамай йәшәүен дауам иткән. Донъяға килеү михнәттәре арҡаһында хәтерһеҙерәк, сәйерерәк ҡыҙыҡай мәктәптә лә насар уҡыған. Синыфташтары ла, ауылдаштары ла уны ошоғаса «Иҫәүән Сүзан» тип кенә йөрөткән. Ауыр кисергәндер, әммә мәсхәрәләргә түҙеп өйрәнгән, ҡул һелтәгән.
Ағалары, апалары башлы-күҙле булып, таралышҡан, күсеп киткән, «иҫәүәнкәй» генә ата-әсәһе менән тороп ҡалған, ҡарттарҙы ҡараған. Ун ике йәшенән йырлай башлаған ҡыҙ ике тапҡыр йырсылар конкурстарында ҡатнашып ҡарай, әммә уңышҡа өлгәшә алмай. Ауырыуы буйынса пенсия алып, ауылда көн күреүен дауам итә. Тәүҙә атаһын ерләй, әсәһе лә бер нисә йыл элек 91 йәшендә вафат булғас, Сүзан йәнә бер бәхетен һынап ҡарамаҡ булып, конкурсҡа килә.

2010 йылда «The Gift» альбомы Атлантиканың ике яғын да яулай: башта Англияла, шунан АҠШ-таСьюзан Бойл возглавила чарты по обе стороны Атлантики // Lenta.ru. һәм Грэмми премияһына лайыҡ була.

2012 йылдың 7 июлендә Queen Margaret University (Эдинбург) университеты Сьюзан Бойлға ижади индустрияға индергән өлөшө өсөн почетлы доктор дәрәжәһе бирә. Шунан алда Бойл шул вузда социаль хеҙмәткәр курсын тамамлаған була.Сьюзан Бойл получила почетную степень университета в Эдинбурге

 Britain’s Got Talent 
2009 йылдың 11 апрелендә Сүзан тамашасыларҙы ла, баһалама ағзаларын да иҫ киткес моңло һәм көслө тауышы менән таң ҡалдыра. Ул унда Элин Пейдждың «Тибелгәндәр» мюзиклынан «I Dreamed a Dream» тигән йырын башҡара, йыр уның үҙ яҙмышы хаҡында кеүек. Йырҙың һүҙҙәрен башҡортсаға шағирә Гүзәл Ситдиҡова тәржемә иткән Бына һиңә «иҫәүән Сүзан»… : [йырсы Сүзан Бойл тур., Лондон] // Башҡортостан ҡыҙы. — 2011. — № 4. — Б. 20-21

Төш күргәйнем күптән, инде күптән,

Киләсәккә өмөттәр ҙур саҡта:

Мөхәббәтем килгән мәңгелеккә,

Хаҡ тәғәлә баҡҡан минең яҡҡа.

Шундай йәшмен, шундай ҡыйыу үҙем,

Өмөттәр ҙә һүнә — тоҡаналар,

Барыһы ла алда кеүек ине:

Эселәһе шарап, йырлар йырҙар.

Төн ҡарынын ярып әммә арыҫлан килде,

Тауыштары күк күкрәгән төҫлө,

Һәм ботарлап яҡты өмөттәрҙе

Өҙөп ҡуйҙы минең татлы төштө.

Ә шулай ҙа һаман хыялланам,

Берҙән-берем табылыр ҙа һымаҡ,

Буш хыялдар икәнлеген беләм,

Тик хистәргә һалып булмай тоҙаҡ.

Мин төш күрҙем яҙмыш үҙгәргән тип,

Оҡшамаған һис тә өндәгемә.

Ә уяндым башҡа тормошта мин,

Төш-хыялдар үлгән, күптән үлгән.

30 майҙа конкурс финалында Сьюзан икенсе урын яулай. Шундай көсөргәнештән ул хатта хәстәханаға эләгәСьюзан Бойл проиграла  Частный корреспондент 01.06.2009.У Сьюзан Бойл сдали нервы Дни. Ру 01.06.2009.

Тәүге альбомы уҡ аҙна эсендә 412 мең тираж менән тарала, өс аҙнала инде миллионға етә. Сүзан бик Аллаға ышана, шуға күрә Бөйөк Британияға Рим Папаһы килгәс, уның алдында сығыш яһауына ифрат ҡыуана.
2011 йыл башында йәнә бер ҡыуаныслы ваҡиға кисерә Бойл — уны Шотландияла уҙған йылдың иң данлыҡлы кешеһе тип иғлан итәләр. Ундағы ScotsCare хәйриә ойошмаһы халыҡ фекерен өйрәнеп, 95 процент тауыш Сүзан Бойлға тауыш биреүен белдерә. Быға хәтлем бер кем өсөн дә шунса тауыш бирелмәгән булған.

YouTube сайтында һалынған сығышын 200 млн-дан ашыу кеше ҡараған (21.10.2016) Запись на YouTube.

 Бүләктәре 
ГодНоминацияКатегорияИтог201153-я церемония «Грэмми»Лучший вокальный поп альбом201254-я церемония «Грэмми»Лучший традиционный вокальный поп-альбом

 Дискография 

 Альбомдары 
 2009 — I Dreamed a Dream, — более 14 млн проданных копий по всему миру
 2010 — The Gift, — более 1,8 млн проданных копий в США
 2011 — Someone To Watch Over Me, — релиз 1 ноября 2011 года
 2012 — Standing Ovation: The Greatest Songs From The Stage, — релиз 19 ноября 2012 годаСьюзан Бойл анонсировала новую пластинку. // Lenta.ru
 2013 — Home for Christmas
 2014 — Hope

 Синглдары 
 2009 Wild Horses (iTunes)

 Турҙары 
 2013—2014 Susan Boyle in Concert

 Башҡорт телендә уның тураһында 
Гүзәл Ситдиҡова. Бына һиңә «иҫәүән Сүзан»… : [йырсы Сүзан Бойл тур., Лондон] // Башҡортостан ҡыҙы. — 2011. — № 4. — Б. 20-21

 Иҫкәрмәләр 

 Һылтанмалар 

 Официальный сайт певицы 

 Видеозапись выступления Сьюзан на YouTube
 Видеозапись выступления Сьюзан с русскими субтитрами на YouTube
 Английская бабушка. Феномен Сьюзан Бойл 
 Сьюзан Бойл. «Лохматый ангел». Тайна феномена личности и стратегии её победы
 twitter Susan Boyle’s

Категория:Шотландия
Категория:Йырсылар